CELEX: 22017D1284
Language: et
Date: 2016-02-05 00:00:00
Title: EMP ühiskomitee otsus nr 1/2016, 5. veebruar 2016, millega muudetakse EMP lepingu I lisa „Veterinaar- ja fütosanitaarküsimused“ [2017/1284]

20.7.2017   
               
               
                  ET
               
               
                  Euroopa Liidu Teataja
               
               
                  L 189/1
               
            EMP ÜHISKOMITEE OTSUS
      nr 1/2016,
      5. veebruar 2016,
      millega muudetakse EMP lepingu I lisa „Veterinaar- ja fütosanitaarküsimused“ [2017/1284]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  Komisjoni 4. augusti 2015. aasta rakendusotsus (EL) 2015/1358, millega muudetakse nõukogu direktiivi 2003/85/EÜ XI, XII ja XV lisa seoses loeteluga, kus on esitatud laborid, kellel on lubatud käsitleda elusat suu- ja sõrataudiviirust, ning nende laborite suhtes kehtivate bioohutuse miinimumstandarditega, (1) tuleb inkorporeerida EMP lepingusse.
               
            
                  (2)
               
               
                  Käesolevas otsuses käsitletakse elusloomi, välja arvatud kalasid ja vesiviljelusloomi. Kõnealuseid küsimusi käsitlevaid õigusakte ei kohaldata Islandi suhtes, nagu see on täpsustatud EMP lepingu I lisa I peatüki sissejuhatava osa lõikes 2. Seetõttu ei kohaldata käesolevat otsust Islandi suhtes.
               
            
                  (3)
               
               
                  Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
               
            
                  (4)
               
               
                  Seetõttu tuleks EMP lepingu I lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu I lisa I peatüki osa 3.1 punkti 1a (nõukogu direktiiv 2003/85/EÜ) muudetakse järgmiselt.
      
                  1.
               
               
                  Lisatakse järgmine taane:
                  
                              „—
                           
                           
                              
                                 32015 D 1358: komisjoni 4. augusti 2015. aasta rakendusotsus (EL) 2015/1358, (ELT L 209, 6.8.2015, lk 11).“
                           
                        
            
                  2.
               
               
                  Kohanduse b tekst asendatakse järgmise tekstiga:
                  
                              „b)
                           
                           
                              XI lisa A osas lisatakse Ühendkuningriigi Pirbrighti instituudi teenuseid kasutavate liikmesriikide loetelusse „Norra“.“
                           
                        
            Artikkel 2
      Rakendusotsuse (EL) 2015/1358 norrakeelne tekst, mis avaldatakse Euroopa Liidu Teataja EMP kaasandes, on autentne.
      Artikkel 3
      Käesolev otsus jõustub 6. veebruaril 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 5. veebruar 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 209, 6.8.2015, lk 11.
      
         (*1)  Põhiseadusest tulenevaid nõudeid ei ole nimetatud.